
Miért legyek Z-szakos? A természetismeret-környezettan tanárszak és a „Z-szak” összehasonlítása

A 2013-ban újra bevezetésre kerülő osztatlan tanárképzés alkalmával egy új tanárszak jelent meg a választható szakok listáján: ez a természetismeret-környezettan szak volt. Ezen képzés során olyan integrált természettudományi tudást kaptak a hallgatók, amelyet más szakokon nem tudtak volna elsajátítani. Az évek során tantervükben történtek ugyan kisebb-nagyobb változtatások, de egészen a 2022-es évig nem történt számottevő változás. 2022-ben jelent meg a szak új képzési és kimeneti követelménye (KKK), melyben meghatározták a szak reformálásának irányát. Az újragondolt természettudomány-környezettan tanárszak egy a Z generáció gyermekeinek szóló, 5 éves osztatlan egyetemi szak lett, annak érdekében, hogy a következő generációkat sokkal eredményesebben legyenek képesek a megfelelő szinten oktatni. Emellett a szak fontos célja, hogy mérsékelje a köznevelésben a természettudományos tantárgyak oktatásában felmerült hihetetlen mértékű problémákat és megoldást adhasson a tanárhiány e területén is.
Kutatásom során, több vizsgálati szempont alapján kívánom összehasonlítani az eddigi szakot az új szakkal. Munkámban a szakok gyakorlatorientáltsága, fejlesztett kompetenciái területén, a hallgatókat érő leterheltség és a megkapott tudásuk komplexitásának vizsgálatát tűztem ki célként. Ezek segítségével kívánok rámutatni az új szak előnyeire, illetve feltárni esetleges javításra szoruló hibáit. 



